Senyvo amžiaus asmenų griuvimams įtakos turinčių fizinių, kognityvinių savybių raiška ir jų sąsajos
Authors: Piščalkienė Viktorija , Knašienė Jurgita , Lapinskas Edgaras , Rutkauskienė Laura , Knyvienė Indrė 
Published: January 2017

griuvimams įtakią fizinių, kognityvinių savybių
raišką ir jų sąsajas.
Tyrimo metodai: mokslinės literatūros analizė; testavimai
(plaštakos raumenų jėgos matavimas, dinaminės
pusiausvyros vertinimas „Stotis ir eiti“, statinės
pusiausvyros vertinimas modifikuotu „Rombergo“
testu ir aparatu „Sigma Balance PAD“, kūno
apimčių ir kūno masės matavimai, protinės veiklos
vertinimas MMSE testu, apklausa žodžiu. Statistinė
duomenų analizė atlikta naudojant SPSS 17 (aprašomoji
statistika, vidurkių palyginimo T testas,
Anova testas, koreliacinė analizė).
Tiriamieji. Tyrime dalyvavo 65 asmenys, kurių amžiaus
vidurkis buvo 74,3 metai. Minimalus amžius
– 60 metų, maksimalus – 86 metai. Tiriamieji pagal
amžiaus grupes pasiskirstė: 60-74 m. – 41,3 %, 75 ir
daugiau m. – 58,7 %.
Rezultatai. Rombergo testo rezultatai tendencingai
prastėja sudėtingėjant šios užduoties reikalavimams.
Tiriamiesiems geriau sekėsi atlikti Rombergo
testą atsimerkus nei užsimerkus. Užduoties
„Atsistoti ir eiti“ atlikimo laiko vidurkis – 15,9 sek.
Minimalios protinės veiklos testas (MMSE) parodė,
kad daugiau nei 2/3 pagyvenusių ir senų asmenų
pasižymi normaliomis kognityvinėmis funkcijomis,
likusieji turi šių funkcijų mažesnių ar didesnių sutrikimų.
Vertinant rankų jėgą standartiniu dinamometru nustatyta,
kad dešinėje ir kairėje rankoje ji vidutiniškai
siekė 24 kg. Kairės rankos žasto apimtis – 31,9 cm,
dešinės – 32,5 cm, kairės blauzdos apimtis – 38,3
cm, dešinės – 38,2 cm. Statinė pusiausvyra buvo
vertinama naudojant programinį pusiausvyros aparatą
“Sigma Balance PAD”. Tačiau šiuo aparatu pusiausvyra
buvo vertinama ne visiems, o tik tiems,
kurie savarankiškai sugebėjo išstovėti ant nestabilios
platformos. Vaizdinio ilgis siekė 12,6 cm, o
vaizdinio plotas 0,46 cm2.
Nustatytas vidutinis, o kai kuriais atvejais ir stiprus
statistinis ryšys tarp dešinės ir kairės rankos
jėgos, kuri buvo matuojama dinamometru ir statinės
bei dinaminės pusiausvyros, blauzdų apimties
ir net protinių funkcijų, tirtų MMSE. Vertinant statinę
pusiausvyrą gauti statistiškai reikšmingi skirtumai,
rodantys, kad pusiausvyos vertinimo metu
pieštas vaizdnio ilgis yra susijęs su vaizdinio plotu
(stiprus koreliacinis ryšys). Taip pat vaizdinio ilgis
statistiškai reikšmingai susijęs su tiriamųjų blauzdų
apimtimi (silpnas statistinis ryšys). Nustatyta,
kad asmenys, kurie šiuo metu fiziškai aktyviai gyvena,
pasižymi geresniais dinaminės pusiausvyros
rodikliais ir gerenėmis protinėmis savybėmis Nepakankamos
mitybos asmenys, kurių kūno masės
indeksas (KMI) yra žemesnis nei norma, praščiau
atliko MMSE. Šios išvados statistiškai reikšmingos
(p≤0,05).
Tyrime dalyvavę asmenys, kurie per pastarąjį pusmetį
nepatyrė griuvimų, pasižymi stipresne kairės
bei dešinės rankos jėga (p≤0,05). Užduotį „Atsistoti
ir eiti“ greičiau atliko griuvimų nepatyrusių asmenų
grupė (p≤0,05). Griuvimų nepatyrusių asmenų
grupė pasižymi geresniais statinės pusiausvyros rodikliais (p≤0,05). Asmenys, kurie fiziškai yra aktyvesni
(praktikuoja pasivaikščiojimą, darbą sode,
darže ir pan.) rečiau patiria griuvimus (p≤0,05).
Fiziniai ir kognityvinių funkcijų rodikliai statistiškai
reikšmingai skiriasi pagal amžių. Visi rodikliai
yra prastesni 75 ir daugiau metų turinčių asmenų
grupėje. Šios amžiaus grupės asmenys prasčiau atliko
pusiausvyrą ir kognityvines funkcijas vertinančius
testus. Tarp šių asmenų nustatytas mažesnis
fizinio aktyvumo lygmuo, taip pat jie pasižymėjo
prastesnėmis protinėmis savybėmis, vertintomis
taikant MMSE (p≤0,05). Asmenys, kurie jaunystėje
ir gyvenime buvo fiziškai aktyvūs, pasižymi geresniais
fiziniais ir kognityviniais rodikliais (p≤0,05).